OpenLLM-France/wikimedia huggingface dataset:
# Fluidra

Fluidra S.A. (FDR: SM) és una empresa catalana d'equipament i de solucions connectades per a piscines i wellness. Actualment forma part de l'IBEX 35, l’índex de referència de la borsa espanyola, i de l'índex de sostenibilitat FTSE4GOOD i compta amb la qualificació CDP (Carbon Disclosure Project).

## Història

Fluidra fou fundada l’any 1969 a Barcelona per les quatre famílies Planes, Serra, Corbera i Garrigós amb la creació de la primera companyia Astral Construcciones Metálicas. Al llarg dels anys, Fluidra ha esdevingut una empresa internacional amb uns 7.000 empleats que treballen als centres de producció i a les delegacions comercials ubicats a més de 45 països a Europa, Amèrica del Nord, Austràlia, Àsia i Àfrica.
El president executiu de Fluidra és Eloi Planes i el CEO és Bruce Brooks.
La missió de la companyia, amb seu central a Sant Cugat del Vallès, és crear l’experiència ideal de piscina i wellness de manera responsable.
La companyia va començar a cotitzar a borsa el 2007.
El novembre del 2017, Fluidra va anunciar la fusió amb l'empresa Zodiac, que completaria el juliol del 2018.
Al tancament del 2021, la facturació de Fluidra va ser de 2.187 milions d'euros i va registrar un EBITDA de 549 milions d'euros.
El març del 2021 Fluidra es va estrenar a l'IBEX 35.
Actualment la companyia compta amb marques molt reconegudes del sector, com ara Jandy®, AstralPool®, Polaris®, Cepex®, Zodiac®, CTX Professional® i Gre®.

## Línies de negoci de Fluidra

Fluidra treballa en el sector de les piscines i del wellness, fabricant i comercialitzant equipament de filtració, de bombament, de desinfecció i de tractament de l'aigua, d'il·luminació, de climatització, de revestiment, així com elements de decoració, juntament amb aplicacions (APP) que possibiliten el control remot de la instal·lació.

## Referències

* ↑ «Fluidra y la rentabilidad de 'hablar idiomas' en bolsa», 04-06-2019.
* ↑ «Fluidra entra este lunes en el Ibex en sustitución de Bankia». Expansión, 28-03-2021.
* ↑ «Fluidra sigue en el FTSE4Good por el trabajo medioambiental, social y de buen gobierno». Europa Press, 09-02-2021.
* 1 2 «About Fluidra» (en anglès). [Consulta: 30 abril 2020].
* ↑ S.L, EDICIONES PLAZA. «De padre a hijo: Joan Planes deja la presidencia de Fluidra o Eloi Planes».
* ↑ «Bolsa de Madrid - Ficha de FLUIDRA, S.A.».
* ↑ «Cotización de Fluidra del 13 de noviembre».
* ↑ Sobrino, Ricardo. «Fluidra gana un 4,2% menos por el efecto de su integración con Zodiac pero eleva las ventas hasta septiembre», 11-11-2019.
* ↑ «Fluidra se tirará de cabeza al Ibex 35 tras la salida ordenada de Rhône Capital», 19-12-2017.
* ↑ «Las cuatro familias catalanas que montaron un imperio de 6.500 millones con las piscinas». Vozpópuli, 06-06-2021.
* ↑ «Medalla de oro para Fluidra en sus previsiones de negocio». Cinco Días, 25-04-2021.

## Enllaços externs

* Fluidra - Lloc web oficial
# Bogda Shan

Les muntanyes Bogda, en xinès Bogda Shan, són la part est de la serralada del Tien Shan a Xinjiang, a uns 60 km a l'est d'Ürümchi. El seu pic més alt és el Bogda Feng (5.445 msnm).
# (11577) Einasto

(11577) Einasto és un petit asteroide del cinturó d'asteroides descobert el 8 febrer del 1994 per l'astrònom belga Eric Walter Elst d'una observació de l'Observatori La Silla de Xile.
Va ser nomenat en honor de l'astrofísic estonià Jaan Einasto, un pioner en l'estudi de la matèria fosca en l'univers el 1974, i va que obtenir l'estructura cel-regular a la distribució a gran escala dels supercúmuls de galàxies el 1977. Científic actiu, va escriure més de 250 articles.

## Referències

* ↑ Afirmat a: Minor Planet Center Database.
* 1 2 3 «JPL Small-Body Database». [Consulta: 16 octubre 2023].
* ↑ Afirmat a: JPL Small-Body Database.
* ↑ URL de la referència: https://minorplanetcenter.net/cgi-bin/showcitation.cgi?num=11577. Data de consulta: 31 març 2019.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=11577.
* 1 2 3 4 5 6 7 8 9 «JPL Small-Body Database». [Consulta: 7 juny 2024].

## Enllaços externs

* (anglès) Fitxa de (11577) Einasto (de l'IAU Minor Planet Center)
* (anglès) 11577 Einasto: Paràmetres i simulació (amb JAVA) de l'òrbita
# (1188) Gothlandia

(1188) Gothlandia és un asteroide descobert el 30 de setembre de 1930 per Josep Comas i Solà a l'Observatori Fabra de Barcelona. La designació provisional que va rebre era 1930 SB. La intenció del descobridor era donar-li el nom de Catalonia, en honor del país, però la situació política del moment li ho va fer impossible i va haver d'optar per aquest nom que remunta subtilment als orígens de Catalunya. Gotlàndia o Gòtia és com van anomenar els francs al segle viii la zona conquerida als gots que, amb el temps, esdevindrà Catalunya.

## Referències

* 1 2 3 4 5 6 7 8 9 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* 1 2 3 4 5 «JPL Small-Body Database». [Consulta: 25 octubre 2023].
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=1188.
* ↑ «JPL Small-Body Database». [Consulta: 3 novembre 2024].

## Enllaços externs

* Grup d'Estudis Astronòmics Arxivat 2009-01-25 a Wayback Machine. (castellà)
* Dades actualitzades de la NASA amb l'òrbita de (1188) Gothlandia (anglès)
Viccionari
# Zmijavci

Zmijavci és un poble i municipi de Croàcia situat al comtat de Split-Dalmàcia. El 2011 tenia 2.048 habitants.

## Referències

* ↑ «Population by Ethnicity, by Towns/Municipalities, 2011 Census: County of Split-Dalmatia Arxivat 2013-11-15 a Wayback Machine.» (en anglès). Census of Population, Households and Dwellings 2011. Oficina d'Estadística de Croàcia. 2012.
# Zàpadni Sossik

Zàpadni Sossik - Западный Сосык (rus) - és un khútor del krai de Krasnodar, a Rússia. Es troba a la vora esquerra del riu Sossika, afluent del Ieia, davant de Storoji Pérvie. És a 17 km al sud-est de Staromínskaia i a 157 km al nord de Krasnodar.
Pertanyen al khútor de Vostotxni Sossik.
# Zífids

Els zífids (Ziphiidae) són una família de com a mínim vint espècies diferents de petits cetacis. Són una de les famílies de grans mamífers menys conegudes; algunes espècies només han estat descrites al llarg dels últims vint anys i és perfectament possible que n'hi hagi més sense descobrir. Se n'han descrit sis gèneres vivents, tres dels quals (Indopacetus, Hyperoodon i Mesoplodon) formen la subfamília Hyperoodontinae.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Złotów

Złotów' és una ciutat de Polònia, pertany al voivodat de Gran Polònia. Es troba a 120 km al nord de Poznań, la capital de la regió. El 2017 tenia 18.441 habitants.

## Agermanaments

* Rathenow, Alemanya
* Eggesin, Alemanya
* Gifhorn, Alemanya
# Àcid succínic

L'àcid succínic, anomenat mitjançant la nomenclatura (IUPAC: àcid butanodioic) és un àcid dicarboxílic amb la fórmula:
    HOOC-CH₂-CH₂-COOH (C₄H₆O₄)
En forma d'anió succinat, intervé en el cicle de Krebs, reduint el coenzim FAD i permetent així la consecució d'energia per fosforilació oxidativa després de la cessió d'electrons a intermediaris de la cadena de transport d'electrons, segons la reacció següent:
    succinat + FAD → fumarat + FADH2
Aquest àcid es poden trobar a la fermentació del vi.
Es troba sobretot en els músculs, en fongs i a l'ambre i altres resines, d'on s'extreu per destil·lació. S'obté per hidrogenació dels àcids maleic i fumàric, i a la indústria es sintetitza a partir de l'acetilè i del formaldehid.
S'utilitza en la fabricació de laques, colorants, en perfumeria, en medicina i com a additiu alimentari (E-363).
# Àfrica-Euràsia

Àfrica-Euràsia o Eurafràsia és el supercontinent més gran de la Terra. Se situa a l'hemisferi oriental i inclou Àfrica i Euràsia (aquest últim format per Europa i Àsia). També anomenat Vell Món o Antic Continent, abasta més de 90 milions de km², d'un total de terra emergida de gairebé 150 milions en tot el planeta, alhora que alberga prop del 85% de la població mundial, estimada en 7.200 milions d'éssers humans el 2015. El terme Eurafràsia és un neologisme estrictament geogràfic. Actualment l'Àfrica es troba separada artificialment de la resta de la massa continental pel canal de Suez.
| Euràsia Àsia Àsia central Àsia del Sud Àsia Sud-oriental Àsia del Nord Àsia oriental Àsia meridional Europa Europa del Nord Europa del Sud Europa Occidental Europa Central Europa de l'Est Europa Continental | Àfrica Àfrica oriental Àfrica del Nord Àfrica Occidental Àfrica central Àfrica Austral |

## Vegeu també

* Vell Món
# Àgios Vassílios

Àgios Vassílios (Άγιος Βασίλειος (grec)) és un municipi de la Unitat perifèrica de Réthimno, a la costa sud de l'illa de Creta, establert per la reforma del pla Kal·likratis, per la fusió dels municipis anteriors de Lambi (Lampi, en grec Λάμπη) i Fínikas (Foinikas, en grec Φοίνικας). La seu del govern municipal és a Spili.
# Quest for Camelot

Quest for Camelot és una pel·lícula animada estatunidenca de 1998 produïda per Warner Bros. i dirigida per Frederik Du Chau i basada en la novel·la escrita per Vera Chapman.

## Referències

* ↑ Radulovic, Petrana. «Quest for Camelot marked the beginning of the end for the animated musical formula». Polygon, 24-05-2021. Arxivat de l'original el October 19, 2021. [Consulta: 12 octubre 2021].
* ↑ Hamel-Martinenghi, Marie «Adaptation ou réécriture : du roman The King’s Damosel de Vera Chapman au film d’animation The Magic Sword: a Quest for Camelot de Frederik Du Chau» (en french). Acta Iassyensia Comparationis, 2, 26, 2020, pàg. 91–101. ISSN: 1584-6628.

## Enllaços externs

* Quest for Camelot - Lloc web oficial (anglès)
# All That Money Can Buy

All That Money Can Buy o The Devil and Daniel Webster és una pel·lícula estatunidenca dirigida per William Dieterle, estrenada el 1941.

## Argument

Jabez Stone és un granger estatunidenc molt treballador que intenta guanyar-se la vida honestament. Tanmateix, una ratxa de mala sort li impulsa a cometre l'inimaginable: fer un tracte amb el Dimoni en persona. A canvi de set anys de bona fortuna i felicitat, Stone promet la seva ànima al "Senyor Scratch". Quan l'atribolat granger s'adona del seu error, busca l'ajuda d'un home que pot salvar-lo. El llegendari orador i polític Daniel Webster.

## Repartiment

* Edward Arnold: Daniel Webster
* Walter Huston: Mr. Scratch
* Jane Darwell: Ma Stone
* Simone Simon: Belle
* Gene Lockhart: Squire Slossum
* John Qualen: Miser Stevens
* H. B. Warner: Justice John Hathorne
* Frank Conlan: Xèrif
* Lindy Wade: Daniel Stone
* George Cleveland: Cy Bibber
* Anne Shirley: Mary Stone
* James Craig: Jabez Stone

## Premis i nominacions
### Premis

* 1942: Oscar a la millor banda sonora per Bernard Herrmann

### Nominacions

* 1942: Oscar al millor actor per Walter Huston

## Referències

* ↑ «All That Money Can Buy». The New York Times.
# William Ogilby

    Aquest autor és citat en taxonomia animal amb el nom «Ogilby».
William Ogilby va ser un jurista i naturalista irlandés que va néixer el 1808 i va morir el 1873.
Va estudiar al Trinity College de Cambridge i va treballar com a secretari honorari de la Societat Zoològica de Londres des del 1839 fins al 1846. Va descriure nombroses espècies a Europa i les colònies a la revista Magazine of Natural History. El seu fill era el zoòleg James Douglas Ogilby (1853–1925).
# Sons of Cuba

Sons of Cuba s una pel·lícula documental del 2009 ambientada a l'Acadèmia de Boxa de l'Havana, una escola al cor de l'èxit olímpic de Cuba al ring. Segueix les històries de tres joves aspirants a través vuit mesos d'entrenament i escolarització mentre es preparen per al Campionat Nacional de Boxa de Cuba per a sub-12. Sons of Cuba va ser dirigit per Andrew Lang i està distribuït per Cinetic Rights Management per als EUA i Canadà i Ro*co Films per a la resta del món.

## Premis i nominacions

* Guanyador, Millor documental al Festival Internacional de Cinema Llatí de Los Angeles de 2009
* Guanyador, Millor documental al Festa del Cinema di Roma de 2009
* Guanyador, Premi del Jurat Juvenil al Sheffield Doc/Fest
* Guanyador, Millor pel·lícula sobre Amèrica Llatina d'un no llatinoamericà al Festival Internacional del Nou Cinema Llatinoamericà de l'Havana de 2009
* Guanyador, Millor documental per la Fundació del Nou Cinema Llatinoamericà de 2009
* Nominat com a Millor documental als Premis British Independent Film de 2009
* Guanyador, Premi Radio Exterior d'Espanya al millor documental, XVI Mostra de Cinema Llatinoamericà de Catalunya

## Referències

* ↑ «Sons of Cuba». The New Statesman.
* ↑ Michael Peters The Great Sports Documentaries: 100+ Award Winning Films, p. 153-155, Macfarland & Company, 2018
* ↑ Winners: Los Angeles Latino Film Festival, deadline.com, 20 d'octubre de 2009
* ↑ Festival de Cine de Roma: la danesa «Broderskab» se alzó con el premio mayor, periodismo.com, 25 d'octubre de 2009
* ↑ Sons of Cuba screens at ICA Cinema Arxivat 2022-02-02 a Wayback Machine., windfallfilms.com, 3 de maig de 2010
* ↑ Hijos de Cuba, del ring a los cines holguineros, Granma, 16 de gener de 2010
* ↑ 'Sons of Cuba' se acerca a la realidad de la isla a través del boxeo, Diario de Sevilla, 22 d'abril de 2010
* ↑ Palmarés de la Mostra de Cinema Llatinoamericà de Catalunya, cineytele.com, 19 d'abril de 2010

## Enllaços externs

* Tràiler de la pel·lícula a Vimeo
# Chen Gui

    En aquest nom xinès, el cognom és Chen.
Chen Gui (Lianshui County, valor desconegut) va ser un polític xinès, servint sota el senyor de la guerra Lü Bu xinès que va viure al final de la dinastia Han oriental de la Xina. La lleialtat de Chen Gui el va portar a conspirar amb Cao Cao i a trair a Lü Bu. Ell i el seu fill Chen Deng llavors van manipular a Lü Bu, contribuint a la victòria de Liu Bei i Cao Cao.
Chen Gui :
| Xinès tradicional: | Xinès tradicional: | 陳珪 |
| Xinès simplificat: | Xinès simplificat: | 陈硅 |

## Referències

* ↑ de Crespigny, 2007, p. 68.
* ↑ Sima, 1084, vol. 62.

## Bibliografia

* de Crespigny, Rafe. A Biographical Dictionary of Later Han to the Three Kingdoms 23-220 AD. Leiden: Brill, 2007. ISBN 9789004156050.
* Sima, Guang. Zizhi Tongjian, 1084.

## Vegeu també

* Llista de persones dels Tres Regnes
# Umm-Sàlama Hind bint Abi-Umayya

Umm-Sàlama Hind bint Abi-Umayya (àrab: أم سلمة هند بنت أبي أمية, Umm-Salama Hind bint Abī-Umayya) (la Meca, 596 - Medina, 681) fou una de les esposes de Mahoma, del clan makhzum dels quraixites.

## Biografia

Es va casar primer amb Abu-Sàlama Abd-Al·lah ibn Abd-al-Assad a qui va acompanyar a Axum. Fou una de les primeres dones musulmanes en retrobar el seu marit a Medina quan els seus parents la van separar d'aquest; va tenir tres fills i una filla amb el seu marit, que va morir a causa de les ferides rebudes en la batalla d'Uhud, i llavors es va casar amb Mahoma (626). Mahoma no hi va mantenir relacions sexuals mentre va alletar la seva filla, la qual cosa va crear un precedent d'abstinència durant l'alletament. Va morir el 679 o 680, quan era la darrera vídua de Mahoma encara viva.

## Referències

* ↑ Enciclopèdia de l'Islam, X, 923 i 924.
# Jacob Schwartz

Jacob Schwartz (Bronx, 9 de gener de 1930 - Manhattan, 2 de març de 2009), conegut familiarment con Jack Schwartz, va ser un matemàtic estatunidenc.

## Vida i Obra

Nascut al barri novaiorquès del Bronx, va estudiar matemàtiques al City College de Nova York, en el qual es va graduar el 1948, i, a continuació va fer estudis de post-grau a la universitat Yale en la qual es va doctorar el 1951, amb només vint-i-un anys. Aleshores va començar la seva col·laboració amb el seu director de tesi Nelson Dunford, que només va acabar amb la mort de Dunford el 1986 mentre publicaven, el 1958, 1963 i 1970, els tres volums del seu monumental tractat sobre operadors lineals, conegut simplement en el món matemàtic com el Dunford-Schwartz.
Després de doctorar-se va estar uns quant anys a Yale com professor ajudant, fins que el 1957 va anar a l'Institut Courant de Ciències Matemàtiques de la universitat de Nova York, on va romandre gairebé cinquanta anys.
Durant la seva llarga carrera acadèmica, el professor Schwartz va fer importants aportacions a molt diferents camps de les matemàtiques. A partir de mitjans dels anys 1960's es va interessar fortament per les ciències de la computació, fundant un departament específic a l'Institut, desenvolupant el llenguatge de programació SETL i investigant en arquitectura de computadors, computació paral·lela i optimització de compiladors. En aquest camp va treballar conjuntament amb les investigadors d'IBM John Cocke i Frances Allen, amb qui es va casar el 1972, després d'haver-se divorciat de la seva primera dona. Tot i que aquest segon matrimoni també va acabar en divorci, les seves relacions van ser sempre molt cordials i la col·laboració científica es va mantenir constant.

## Referències

* ↑ Agarwal i Sen, 2014, p. 437.
* ↑ Dunford i Schwartz, 1988, p. 1 i ss.
* ↑ Anastasio, 2015, p. 473.
* ↑ Davis i Schonberg, 2011, p. 4.
* ↑ Davis i Schonberg, 2013, p. 1.
* ↑ Anastasio, 2015, p. 474.
* ↑ Davis i Schonberg, 2011, p. 11.

## Bibliografia

* Agarwal, Ravi; Sen, Syamal. Creators of Mathematical and Computational Sciences (en anglès). Springer, 2014. ISBN 978-3-319-10869-8.
* Anastasio, Sal «In memory of Jacob Schwartz» (en anglès). Notices of the American Mathematical Society, Vol. 62, Num. 5, 2015, pàg. 473-490. ISSN: 0020-9920.
* Davis, Martin; Schonberg, Edmon «Jacob Theodore Schwartz» (en anglès). Biographical Memoirs - National Academy of Sciences, 2011, pàg. 1-19. ISSN: 0077-2933.
* Davis, Martin; Schonberg, Edmon. «Essays in Memory of Jacob T. Schwartz». A: Martin Davis, Edmon Schonberg (eds.). From Lineal Operators to Computational Biology (en anglès). Springer, 2013. ISBN 978-1-4471-4281-2.
* Dunford, Nelson; Schwartz, Jacob. Lineal Operators (3 volums) (en anglès). John Wiley and Sons, 1988. ISBN 0-470-22605-6.

## Enllaços externs

* O'Connor, John J.; Robertson, Edmund F. «Jacob Schwartz» (en anglès). MacTutor History of Mathematics archive. School of Mathematics and Statistics, University of St Andrews, Scotland.
# Jan Popken

Jan Popken (Hijkersmilde, 14 de desembre de 1905 - Amsterdam, 6 d'agost de 1970) va ser un matemàtic neerlandès.
Popken va néixer a Smilde, de família pagesa acomodada. Va estudiar matemàtiques a la universitat de Groningen, en la qual es va graduar el 1931. Després d'un curs d'estudis post-doctorals a la universitat de Göttingen, va tornar al seu país per ser professor de secundària. El 1935 va obtenir el doctorat a la universitat de Groningen amb una tesi sobre nombres transcendents dirigida per Johannes van der Corput. De 1937 fins a 1940 v ser professor ajudant ala universitat de Groningen i, a continuació, a la de Leiden, fins a l'ocupació nazi, quan va haver de tornar a l'ensenyament secundari. Acabada la Segona Guerra Mundial va ser nomenat professor de la universitat d'Utrecht el 1947, de la qual va passar a la d'Amsterdam el 1955. La seva lliçó inaugural a Amsterdam portava per títol Mathesis en Maatschappij (Matemàtiques i Societat). Va morir el 1970.
Popken és recordat sobre tot per un teorema, inclòs a la seva tesi doctoral de 1935, sobre els coeficients de les sèries de potències que satisfan equacions diferencialsi que pot aplicar-se a la demostració de la transcendència dels nombres.

## Referències

* ↑ van der Corput, 1970, p. 244.
* ↑ Wansink, 1956-1957, p. 301.
* ↑ Mahler, 2006, p. 185.

## Bibliografia

* Mahler, K. Lectures on Transcendental Numbers (en anglès). Springer, 2006. ISBN 978-3-540-37981-2.
* van der Corput, J.G. «Levensbericht van J. Popken» (en neerlandès). Jaarboek KNAW, 1970, pàg. 240-245. ISSN: 0169-2038.
* Wansink «Dr. J. Popken: Mathesis en Maatschappij» (en neerlandès). Euclides, Vol. 32, Num. 9, 1956-1957, pàg. 301. ISSN: 0165-0394.

## Enllaços externs

* O'Connor, John J.; Robertson, Edmund F. «Jan Popken» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Jan Popken 1905-1970». University of Groningen. [Consulta: 25 setembre 2021]. (anglès)
* «Prof. dr. J. Popken, 1905 - 1970». Universiteit van Amsterdam. [Consulta: 25 setembre 2021]. (neerlandès)
# Pterocarya fraxinifolia

Pterocarya fraxinifolia (Pterocarya de fulles de freixe) és una espècie d'arbre dins la família del noguer Juglandaceae. És una planta nativa del Caucas, Armènia, l'Azerbaidjan, Geòrgia, l'Iran, Rússia, Ucraïna i Turquia.
Arriba a fer 30 m d'alt, floreix a l'abril, les seves nous són alades d'uns 1,8 cm d'ample.
Viu en climes amb els hiverns i els estius suaus.

## Referències

* ↑ «Caucasian Wingnut - Keele University Arboretum». [Consulta: 21 octubre 2010].
* ↑ Phillips, R. (1978). Trees in Britain, Europe & North America. Pan Books, London.
* ↑ Sheykholislami, A; T. Ahmadi «The Study of Caucasian Walnut (Pterocarya frexinifolia (Lam.) Spach.) in Forests of Mashelak (Noshahr, Iran)». Botany Research Journal, 2, 2, 2009, pàg. 28–33.

## Enllaços externs

* Firsov, G.A. 1998. Pterocarya pterocarpa. 2006 IUCN Red List of Threatened Species. Downloaded on 23 August 2007.
# Joitxi Suetsuna

Joitxi Suetsuna (japonès: 末綱恕一) (Kunisaki, 28 de novembre de 1898 - Tòquio, 6 d'agost de 1970) (a vegades transliterat el nom per Joichi o Zyoiti, i el cognom per Suetuna) va ser un matemàtic i filòsof japonès.

## Vida i Obra

Suetsuna va fer els estudis secundaris a la Prefectura d'Ōita abans d'ingressar el 1916 a la universitat de Tòquio en la qual es va graduar el 1922, essent el seu professor Teiji Takagi. Els anys següents va ser professor ajudant de les universitats de Kyūshū i de Tòquio, fins al 1927 en que va venir a Europa per ampliar estudis a les universitats de Göttingen i d'Hamburg amb els professors Edmund Landau i Emil Artin respectivament.
El 1931, en retornar al Japó, va ser nomenat professor de la universitat de Tòquio en la qual va romandre fins a la seva jubilació el 1959. Va ser, a més, director de l'Institut d'Estadística Matemàtica del Japó.
Els treballs més notables de Suetsuna van ser inicialment en teoria de nombres, essent l'iniciador de l'escola japonesa en aquesta disciplina. El seu llibre de text en aquesta matèria de 1950 es va convertir en el llibre de capçalera al Japó durant molts anys. Posteriorment també es va interessar per la teoria de la probabilitat i l'estadística.
En els darrers anys de la seva vida va publicar diverses obres de filosofia budista.

## Referències

* ↑ 彌永, 1982-84, p. 4.
* ↑ 髙橋, 2019, p. 137.
* ↑ Matusita, 1970, p. vi.
* ↑ Iyanaga, 1991, p. 16.
* ↑ Iyanaga, 1991, p. 15.
* ↑ Matusita, 1970, p. v.
* ↑ 髙橋, 2019, p. 141 i ss.

## Bibliografia

* Iyanaga, S. «Professor Hua Loo Keng in Japan». A: Sheng Gong, Qi-keng Lu, Yuan Wang, Lo Yang (eds.). International Symposium in Memory of Hua Loo Keng (en anglès). Springer, 1991, p. 15-18. ISBN 978-3-662-07983-6.
* 彌永, 昌吉 «末綱恕一博士のこと» (en japonès). 科学基礎論研究, Vol. 16, Num. 1-2, 1982-84, pàg. 4-6. DOI: 10.4288/kisoron1954.16.4. ISSN: 0022-7668.
* Matusita, Kameo «Zyoiti Suetuna, 1898–1970» (en anglès). Annals of the Institute of Statistical Mathematics, Vol. 22, 1970, pàg. iv-vi. DOI: 10.1007/BF02506317. ISSN: 0020-3157.

## Enllaços externs

* O'Connor, John J.; Robertson, Edmund F. «Joitxi Suetsuna» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «【五代所長】末綱　恕一». The Institute of Statistical Mathematics. [Consulta: 24 febrer 2021]. (japonès)
* 髙橋, 秀裕. «華厳経に魅了された数学者末綱恕一». 真言宗智山派　総本山智積院, 2019. [Consulta: 24 febrer 2021]. (japonès)